Rafael Goldin

Rafael Goldin (1920–1994) var en sovjetisk-norsk filmskaper og museumsleder. Han grunnla Det internasjonale barnekunstmuseet i Oslo i 1980, og ledet det til sin død.

Goldin ble født i Kiev i det daværende Sovjetunionen av jødiske foreldre. Han ble utdannet til filmregissør i Moskva. Han laget fire spillefilmer fra 1957 til 1965. Blant hans lærere ved Gerasimov-instituttet for kinematografi var Sergej Eisenstein, Vsevolod Pudovkin og Lev Kulesjov.

Goldin utvandret til Norge på jødisk visum i 1973. I 1978 begynte han å arbeide med barnekunst etter en skilsmisse der han mistet kontakten med sønnen sin. Sammen med sin nye kone Alla Goldin (1938–2007) bygget han opp en samling av internasjonal barnekunst, og museet ble offisielt åpnet på Frøen i Oslo i 1986.

Han ble tildelt Teskjekjerringprisen i 1981 for sitt arbeid med barnekunst, og Oslo bys kunstnerpris i 1994 - etter sin død. Ekteparet ble tildelt SOSbarnebyers Hedersbevis i 1991.

Forfatterskap

Referanser

Eksterne lenker 
 

Norske museumsfolk
Sovjetiske regissører